**คำอธิบายแบบฟอร์มเสนอขออนุมัติโครงการประจำปีงบประมาณ พ.ศ. 2564**

| **ข้อที่** | **หัวข้อ** | **คำอธิบาย** |
| --- | --- | --- |
| - | แผนงาน  ผลผลิต/โครงการ | **แผนงาน** **ผลผลิต/โครงการ** เป็นโครงสร้างงบประมาณตามยุทธศาสตร์ที่สํานักงบประมาณจัดทําขึ้นสําหรับใช้ในการจัดสรรทรัพยากรที่มุ่งให้การดําเนินงานตามภารกิจของส่วนราชการบรรลุผลสําเร็จตามเป้าหมายยุทธศาสตร์ระดับชาติอันเป็นผลลัพธ์ที่รัฐบาลต้องการให้เกิดขึ้นแก่ประเทศชาติและประชาชน ประกอบด้วย  **1. แผนงาน : บุคลากรภาครัฐ**  1) รายการบุคลากรภาครัฐ(เฉพาะงบแผ่นดิน)  2) รายการค่าใช้จ่ายมหาวิทยาลัย เช่น ค่าใช้จ่ายบุคลากร(เงินรายได้)  **2. แผนงาน : พื้นฐานด้านการพัฒนาและเสริมสร้างศักยภาพทรัพยากรมนุษย์**  ผลผลิตที่ 1 ผู้สำเร็จการศึกษาด้านวิทยาศาสตร์และเทคโนโลยี  ผลผลิตที่ 2 ผู้สำเร็จการศึกษาด้านสังคมศาสตร์  ผลผลิตที่ 3 ผลงานการให้บริการวิชาการ  ผลผลิตที่ 4 ผลงานทำนุบำรุงศิลปวัฒนธรรม  ผลผลิตที่ 5 ผลงานวิจัยเพื่อสร้างองค์ความรู้  ผลผลิตที่ 6 ผลงานวิจัยเพื่อถ่ายทอดเทคโนโลยี  **3. แผนงาน : ยุทธศาสตร์เสริมสร้างพลังทางสังคม**  1) โครงการยุทธศาสตร์มหาวิทยาลัยราชภัฎเพื่อการพัฒนาท้องถิ่น  **4. แผนงาน : ยุทธศาสตร์สร้างความเสมอภาคทางการศึกษา**  1) โครงการสนับสนุนค่าใช้จ่ายในการจัดการศึกษาตั้งแต่ระดับอนุบาล  จนจบการศึกษาขั้นพื้นฐาน |
| - | กิจกรรมหลัก | หมายถึง กิจกรรมที่เป็นส่วนหนึ่งของกระบวนการนําส่งผลผลิต และกระบวนการปฏิบัติงานที่เกิดขึ้นในมหาวิทยาลัยราชภัฏสกลนคร โดยเป็นการปฏิบัติงานที่สอดคล้องกับภารกิจของมหาวิทยาลัย มีการใช้ทรัพยากรและก่อให้เกิดผลผลิตหรือบริการที่มีคุณค่า ประกอบด้วย 17 กิจกรรมหลัก ดังนี้  1. ค่าใช้จ่ายในการดำเนินการภาครัฐ  2. จัดการเรียนการสอนด้านวิทยาศาสตร์และเทคโนโลยี  3. สนับสนุนการเรียนการสอนด้านวิทยาศาสตร์และเทคโนโลยี  4. จัดการเรียนการสอนด้านสังคมศาสตร์  5. สนับสนุนการจัดการเรียนการสอนด้านสังคมศาสตร์  6. เผยแพร่ความรู้และบริการวิชาการ  7. สืบสานและอนุรักษ์ศิลปวัฒนธรรม  8. ส่งเสริมการทำนุบำรุงศิลปวัฒนธรรม  9. ยุทธศาสตร์มหาวิทยาลัยราชภัฏเพื่อการพัฒนาท้องถิ่น  10. การสนับสนุนค่าใช้จ่ายในการจัดการศึกษาขั้นพื้นฐาน  11. ดำเนินการวิจัยเพื่อพัฒนาองค์ความรู้  12. ดำเนินการวิจัยและถ่ายทอดเทคโนโลยี |
| - | สาขาวิชา/งาน | สาขาวิชา/งาน ตามโครงสร้างการแบ่งส่วนราชการภายในของมหาวิทยาลัยราชภัฏสกลนคร |
| 1 | ชื่อโครงการ | ชื่อโครงการ ต้องมีความชัดเจน เหมาะสม เฉพาะเจาะจง เป็นที่เข้าใจง่ายแก่ผู้มีส่วนเกี่ยวข้องหรือผู้นำโครงการไปใช้ ต้องแสดงลักษณะงานที่ต้องปฏิบัติ แสดงลักษณะเฉพาะของโครงการเกี่ยวข้องกับเรื่องใด เช่น   * ถ้าโครงการมี 1 กิจกรรม ใช้คำว่า “เพิ่มประสิทธิภาพ ยกระดับ สร้างโอกาส” เช่น โครงการเพิ่มประสิทธิภาพการจัดการเรียนการสอนให้กับนักศึกษาสาขาวิชา... เป็นต้น * ถ้าโครงการมีกิจกรรมมากกว่า 1 กิจกรรม ใช้คำว่า โครงการ “พัฒนา/ ส่งเสริม/ เสริมสร้าง/ สร้างเสริม/ สนับสนุน” เช่น โครงการพัฒนาศักยภาพบุคลากรเพื่อเพิ่มประสิทธิภาพในการปฏิบัติงาน เป็นต้น |
| 2 | สถานภาพของโครงการ | จำแนกเป็น 3 ประเภท ดังนี้   1. โครงการใหม่ หมายถึง โครงการที่ยังไม่เคยดำเนินการขอรับงบประมาณจากมหาวิทยาลัย 2. โครงการปกติ หมายถึง โครงการที่ดำเนินการตามภารกิจของมหาวิทยาลัย 3. โครงการต่อเนื่อง หมายถึง โครงการตามนโยบายที่ต้องทำต่อเนื่องทุกปีและมีความจำเป็นต้องใช้งบประมาณมหาวิทยาลัยในการดำเนินการ |
| 3 | ส่วนราชการที่รับผิดชอบโครงการ | คณะ สำนัก สถาบัน บัณฑิตวิทยาลัย กอง ที่ได้รับจัดสรรงบประมาณ |
| 4 | ระยะเวลาดำเนินโครงการ | ระยะเวลาที่ใช้ดำเนินการโครงการตั้งแต่เริ่มต้นจนถึงสิ้นสุดการดำเนินโครงการตามกระบวนการ PDCA |
| 5 | งบประมาณ | งบประมาณที่เสนอขอตั้งงบประมาณ หรืองบประมาณที่ได้รับการจัดสรร  ในปีนั้น ๆ |
| 6 | แหล่งงบประมาณ | ที่มาของงบประมาณ ที่ต้องมีโครงการรองรับ ได้แก่   1. งบประมาณแผ่นดิน 2. งบประมาณเงินรายได้ ประกอบด้วย เงินศูนย์ฝึกประสบการณ์วิชาชีพ อาคารเอนกประสงค์ภูพานเพลซ และรายได้จากการให้บริการ 3. งบอื่น ๆ เช่น งบจากกองทุนเพื่อการบริหารจัดการและสาธารณประโยชน์ |
| 7 | ความสอดคล้องในมิติเชิงยุทธศาสตร์ จุดเน้นสภาฯ การประกันคุณภาพการศึกษาภายใน | ระบุความสอดคล้องของโครงการกับมิติเชิงยุทธศาสตร์ จุดเน้นสภาฯ และการประกันคุณภาพการศึกษาภายใน |
| 7.1 | แผนยุทธศาสตร์ชาติ ระยะ 20 ปี (พ.ศ. 2561 – 2580) | แผนยุทธศาสตร์ชาติ ระยะ 20 ปี (พ.ศ. 2561 – 2580)(อ้างอิงด้าน เป้าหมาย ตัวชี้วัด ประเด็นยุทธศาสตร์ *หน้า 4-7 ในคู่มือการจัดทำคำขอตั้งงประมาณรายจ่ายจากเงินรายได้และงบประมาณแผ่นดิน ประจำปีงบประมาณ พ.ศ. 2564)* |
| 7.2 | แผนแม่บทภายใต้ยุทธศาสตร์ชาติ (พ.ศ. 2561 – 2580) | แผนแม่บทภายใต้ยุทธศาสตร์ชาติ (พ.ศ. 2561 – 2580) ที่เกี่ยวข้องกับการดำเนินการของมหาวิทยาลัยราชภัฏสกลนคร ดังนี้  *หน้า 7-10 ในคู่มือการจัดทำคำขอตั้งงประมาณรายจ่ายจากเงินรายได้และงบประมาณแผ่นดิน ประจำปีงบประมาณ พ.ศ. 2564)*  1. แผนแม่บทประเด็นที่ 10 การปรับเปลี่ยนค่านิยมและวัฒนธรรม  ประกอบด้วย 3 แผนย่อย ดังนี้ (ผลผลิต : *ทำนุบำรุงศิลปวัฒนธรรม)*   1. การปลูกผังคุณธรรม จริยธรรม ค่านิยม และการเสริมสร้างจิตสาธารณะและการเป็นพลเมืองที่ดี 2. การสร้างค่านิยมและวัฒนธรรมที่พึงประสงค์จากภาคธุรกิจ 3. การใช้สื่อและสื่อสารมวลชนในการปลูกฝังค่านิยมและวัฒนธรรมของคนในสังคม   2. แผนแม่บทประเด็นที่ 11 การพัฒนาคนตลอดช่วง ประกอบด้วย 5 แผน ดังนี้   1. การสร้างสภาพแวดล้อมที่เอื้อต่อการพัฒนาและเสริมสร้างศักยภาพมนุษย์ 2. การพัฒนาเด็กตั้งแต่ช่วงการตั้งครรภ์จนถึงปฐมวัย *(ผลผลิต : โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน)* 3. การพัฒนาวัยเรียน/วัยรุ่น 4. การพัฒนาและยกระดับศักยภาพแรงงาน 5. การส่งเสริมศักยภาพผู้สูงอายุ   3. แผนแม่บทประเด็นที่ 12 การพัฒนาการเรียนรู้ ประกอบด้วย 2 แผน ดังนี้  *(ผลผลิต : จัดการเรียนการสอนด้านวิทยาศาสตร์และเทคโนโลยี, จัดการเรียนการสอนด้านสังคมศาสตร์, โครงการพัฒนาศักยภาพการจัดการเรียนรู้ภาษาไทย*  *สังคมศึกษา ภาษาอังกฤษ คณิตศาสตร์ วิทยาศาสตร์โดยใช้ระบบพี่เลี้ยง)*   1. ปฏิรูปการเรียนรู้ที่ตอบสนองต่อการเปลี่ยนแปลงในศตวรรษที่ 21 2. การตระหนักถึงพหุปัญญาของมนุษย์ที่หลากหลาย   4. แผนแม่บทประเด็นที่ 15 การเสริมสร้างพลังทางสังคม ประกอบด้วย 2 แผน  ดังนี้ *(แผนงาน : บูรณาการการพัฒนาพื้นที่ระดับภาค, ผลผลิต : โครงการอนุรักษ์พันธุ์พืชฯ, โครงการยุทธศาสตร์มหิวทยาลัยราชภัฏเพื่อการพัฒนาท้องถิ่น)*   1. การเสริมสร้างทุนทางสังคม 2. การรองรับสังคมสูงวัยเชิงรุก 3. 5. แผนแม่บทประเด็นที่ 16 เศรษฐกิจฐานราก ประกอบด้วย 2 แผน 4. การยกระดับศักยภาพการเป็นผู้ประกอบการธุรกิจ 5. การสร้างสภาพแวดล้อมและกลไกที่ส่งเสริมการพัฒนาเศรษฐกิจฐานราก   6. แผนแม่บทประเด็นที่ 23 วิจัยและพัฒนานวัตกรรม ประกอบด้วย 5 แผน ดังนี้  *(ผลผลิต : ผลงานวิจัยเพื่อสร้างองค์ความรู้, ผลงานวิจัยเพื่อถ่ายทอดเทคโนโลยี, โครงการวิจัยและนวัตกรรมเพื่อการพัฒนาสังคมและสิ่งแวดล้อม)*   1. การวิจัยและพัฒนานวัตกรรมด้านเศรษฐกิจ 2. การวิจัยและพัฒนานวัตกรรมด้านสังคม 3. การวิจัยและพัฒนานวัตกรรมด้านสิ่งแวดล้อม 4. การวิจัยและพัฒนานวัตกรรมด้านองค์ความรู้พื้นฐาน 5. ด้านปัจจัยสนับสนุนในการวิจัย และพัฒนานวัตกรรม |
| 7.3 | แผนปฏิรูปประเทศ | แผนปฏิรูปประเทศ 11 ด้าน ประกอบด้วย   |  |  | | --- | --- | | 1. ด้านการเมือง 2. ด้านการบริหารราชการ 3. ด้านกฎหมาย 4. ด้านยุติธรรม 5. ด้านเศรษฐกิจ *(ที่เกี่ยวข้องกับมหาวิทยาลัย)* 6. ด้านทรัพยากรธรรมชาติและสิ่งแวดล้อม *(ที่เกี่ยวข้องกับมหาวิทยาลัย)* | 1. ด้านสาธารณสุข 2. ด้านสื่อสารมวลชลเทคโนโลยีสารสนเทศ *(ที่เกี่ยวข้องกับมหาวิทยาลัย)* 3. ด้านสังคม *(ที่เกี่ยวข้องกับมหาวิทยาลัย)* 4. ด้านพลังงาน 5. ด้านการป้องกันและปราบปรามการทุจริตและพฤติกรรม | |
| 7.4 | ยุทธศาสตร์ใหม่มหาวิทยาลัยราชภัฏเพื่อพัฒนาท้องถิ่นตามพระราโชบาย ระยะ 20 ปี (พ.ศ. 2560 – 2579) | เลือกประเด็นยุทธศาสตร์ใหม่มหาวิทยาลัยราชภัฏเพื่อพัฒนาท้องถิ่นตาม  พระราชาโชบาย ระยะ 20 ปี (พ.ศ. 2560 - 2579) ตามที่โครงการมีความสอดคล้องและตอบสนองเพื่อให้บรรลุตามยุทธศาสตร์ เป้าหมาย และกลยุทธ์ โดยเลือกความเชื่อมโยงได้เพียง 1 ยุทธศาสตร์ 1 เป้าหมาย และ 1 กลยุทธ์  (อ้างอิง ยุทธศาสตร์ เป้าหมาย และกลยุทธ์ *หน้า 10 - 13 ในคู่มือการจัดทำคำขอตั้งงประมาณรายจ่ายจากเงินรายได้และงบประมาณแผ่นดิน ประจำปีงบประมาณ พ.ศ. 2564)* |
| 7.5 | แผนยุทธศาสตร์มหาวิทยาลัย  ราชภัฏสกลนคร ระยะ 4 ปี  (พ.ศ. 2561 – 2564) (ฉบับทบทวน ประจำปีงบประมาณ พ.ศ. 2562) | เลือกประเด็นยุทธศาสตร์มหาวิทยาลัยสกลนคร ระยะ 4 ปี (พ.ศ. 2561 – 2564) (ฉบับทบทวน ประจำปีงบประมาณ พ.ศ. 2562) ตามที่โครงการมีความสอดคล้องและตอบสนองเพื่อให้บรรลุตามยุทธศาสตร์เป้าประสงค์ และกลยุทธ์ โดยเลือกความเชื่อมโยงได้เพียง 1 ยุทธศาสตร์ 1 เป้าหมายประสงค์  และ 1 กลยุทธ์ 1 โครงการหลัก  (อ้างอิงยุทธศาสตร์ เป้าประสงค์ กลยุทธ์ และโครงการหลัก *หน้า 14 - 17*  *ในคู่มือการจัดทำคำขอตั้งงประมาณรายจ่ายจากเงินรายได้และงบประมาณแผ่นดิน ประจำปีงบประมาณ พ.ศ. 2563)* |
| 7.6 | จุดเน้นสภามหาวิทยาลัย | จุดเน้นสภามหาวิทยาลัย ประกอบด้วย 4 จุดเน้น ดังนี้  1. ด้านการจัดการศึกษา  2. ด้านการวิจัยและบริการวิชาการ  3. ด้านวัฒนธรรม  4. ด้านบริหารจัดการ  *(รายละเอียดเพิ่มเติม หน้า 20 – 22 ในคู่มือการจัดทำคำขอตั้งงประมาณรายจ่ายจากเงินรายได้และงบประมาณแผ่นดิน ประจำปีงบประมาณ พ.ศ. 2564)* |
| 7.7 | การประกันคุณภาพการศึกษาภายใน | 1. การประกันคุณภาพการศึกษาภายในมี 3 ระดับ ดังนี้   1. ระดับหลักสูตร  2. ระดับคณะ  3. ระดับมหาวิทยาลัย  โดยเลือกระดับองค์ประกอบและระบุตัวบ่งชี้ที่สอดคล้องกับโครงการ |
| 8 | หลักการและเหตุผล | เป็นส่วนที่แสดงถึงความเชื่อมโยงยุทธศาสตร์ระดับต่าง ๆ ที่เกี่ยวข้องกับสภาพปัญหาที่พบ ความต้องการแก้ไขปัญหาโดยใช้ศักยภาพของหลักสูตร สาขาวิชา/คณะ หรือความเร่งด่วน หรือการบูรณาการโครงการระหว่างหลักสูตร/สาขาวิชาทั้งภายในและนอกคณะ ตลอดจนชี้แจงถึงผลประโยชน์ที่จะได้รับจากการดำเนินงานตามโครงการ |
| 9 | วัตถุประสงค์ | วัตถุประสงค์ของโครงการ เป็นการบอกให้ทราบว่าการดำเนินงานตามโครงการนั้นมีความต้องการให้อะไรเกิดขึ้น วัตถุประสงค์ที่ดีต้องชัดเจนไม่คลุมเครือ ปฏิบัติได้ วัดได้ และประเมินผลได้ การทำโครงการหนึ่ง ๆ อาจจะมีวัตถุประสงค์มากกว่า 1 ข้อ แต่ทั้งนี้การเขียนวัตถุประสงค์ไว้มาก ๆ อาจจะทำให้ผู้ปฏิบัติมองไม่ชัดเจน และอาจจะดำเนินการไม่บรรลุวัตถุประสงค์ได้ จึงนิยมเขียนวัตถุประสงค์ที่ชัดเจน และวัดได้ เพียง 1-3 ข้อ |
| 10 | กิจกรรม พื้นที่ดำเนินการกลุ่มเป้าหมาย และค่าเป้าหมาย | **กิจกรรม** หมายถึงวิธีการที่จะทำให้บรรลุตามวัตถุประสงค์ของโครงการที่กำหนด  **พื้นที่ดำเนินการ** หมายถึง พื้นที่ที่จังหวัดสกลนครร่วมกับมหาวิทยาลัย  ราชภัฏสกลนครร่วมกำหนดขึ้น เพื่อใช้สำหรับดำเนินโครงการวิจัยและบริการวิชาการ จำนวน 21 อำเภอ 22 ตำบล  **กลุ่มเป้าหมาย** หมายถึง สิ่งของ หรือบุคคล/กลุ่มคนที่ได้รับประโยชน์หรือได้รับบริการจากโครงการโดยตรงตามวัตถุประสงค์ของโครงการที่กำหนดไว้  **ค่าเป้าหมาย** หมายถึง จำนวนสิ่งของ หรือบุคคล/กลุ่มคนที่ได้รับประโยชน์ตามคาดหวังไว้ล่วงหน้าในสิ่งที่จะเกิดขึ้น  **ตัวอย่างการเขียนกลุ่มเป้าหมายและค่าเป้าหมาย ดังนี้**  **1. กลุ่มเป้าหมายเป็นสิ่งของ เช่น**  - ถ้าเป็นสิ่งของที่ทำใหม่ให้ระบุชื่อรายการและจำนวนสิ่งของ เช่น จัดซื้อ  ครุภัณฑ์ จำนวน 5 รายการ /จำนวนครั้งในการรายงานผล เป็นต้น  - ถ้าเป็นสิ่งของที่มีอยู่แล้วมีการปรับปรุงหรือซ่อมแซม เขียนเป็นลักษณะ   ถูกกระทำ เช่น ห้องสมุดได้รับการซ่อมแซม จำนวน 1 รายการ   หรือ ครุภัณฑ์ได้รับการซ่อมแซม จำนวน 2 รายการ เป็นต้น  **2. กลุ่มเป้าหมายเป็นบุคคล** เช่น ครูโรงเรียนประถมศึกษาเข้ารับการ  ฝึกอบรมหลักสูตรการเขียนโครงการ จำนวน 50 คน เป็นต้น |
| 11 | งบประมาณรายจ่าย | ระบุรายละเอียดตามงบประมาณที่ได้รับ โดยแยกตามหลักการจำแนกประเภทงบรายจ่ายของสำนักงบประมาณ 5 ประเภท ดังนี้ งบบุคลากร  งบดำเนินงาน งบลงทุน งบเงินอุดหนุน และงบรายจ่ายอื่น  ตัวอย่างรายการค่าใช้จ่ายในปีที่ผ่านมา  1) งบบุคลากร เช่น เงินเดือน ค่าจ้างประจำ ค่าจ้างชั่วคราว เป็นต้น  2) งบดำเนินงาน ประกอบด้วย  2.1 ค่าตอบแทน เช่น ค่าสมนาคุณวิทยากร ค่าตอบแทนปฏิบัติงาน  นอกเวลาราชการ ค่าเบี้ยประชุม เป็นต้น  2.2 ค่าใช้สอย เช่น ค่าเบี้ยเลี้ยง ที่พักพาหนะ ค่าจ้างเหมาบริหาร  ค่าจ้างเหมาทำความสะอาด ค่าซ่อมแซมบำรุงลิฟต์  ค่าของรางวัล เงินสมทบประกันสังคม เป็นต้น  2.3 ค่าวัสดุ เช่น ค่าวัสดุสำนักงาน วัสดุเชื้อเพลิงและหล่อลื่น ค่าวัสดุ  การศึกษา วัสดุการเกษตร วัสดุเวชภัณฑ์ เป็นต้น  2.4 ค่าสาธารณูปโภค เช่น ค่าไฟฟ้า ค่าประปา ค่าโทรศัพท์  ค่าไปรษณีย์ เป็นต้น  3) งบลงทุน เช่น ครุภัณฑ์ สิ่งก่อสร้าง เป็นต้น  4) งบเงินอุดหนุน เช่น เงินอุดหนุนค่าหนังสือเรียน อุปกรณ์การเรียน  5) งบรายจ่ายอื่น เช่น ค่าใช้จ่ายในการประกันคุณภาพการศึกษา ค่าใช้จ่าย  ในการสืบสานวัฒนธรรม เป็นต้น |
| 12 | การวางแผนการดำเนินการและแผนการใช้จ่ายงบประมาณของโครงการ (PDCA) | ระบุจำนวนงบประมาณที่ใช้จ่ายในแต่ละเดือนตามกิจกรรมที่ดำเนินการและ  ระบุกิจกรรมที่ดำเนินการพร้อมกับขั้นตอนการดำเนินงาน โดย 1 กิจกรรม  ต่อ 1 กระบวนการ PDCA เช่น กิจกรรมวิชาการ มีกระบวนการ ดังนี้  **Plan (การวางแผน) เช่น**   * สำรวจความต้องการวิชาการต่าง ๆ เช่น กิจกรรมสอนเสริม กิจกรรมเพิ่มพูนทักษะทางภาษา ทักษะทางวิชาชีพทักษะ ในด้านคอมพิวเตอร์ เป็นต้น * วางแผนการจัดกิจกรรมตามความต้องการของสมาชิก * วางทีมดำเนินการ/แต่งตั้งคณะกรรมการดำเนินกิจกรรม/โครงการ * กำหนดกลุ่มเป้าหมาย   **Do (การดำเนินงาน) เช่น**   * ดำเนินกิจกรรมวิชาการต่าง ๆ ตามแผนที่วางไว้   **Check (การประเมินผล) เช่น**   * ประเมินผลการดำเนินการและนำผลมาเปรียบเทียบกับเป้าหมาย   **Action (การปรับปรุง) เช่น**   * ปรับปรุงโครงการกิจกรรมวิชาการต่าง ๆ * ปรับปรุงวิธีการจัดกิจกรรมในครั้งถัดไปตามผลการประเมิน |
| 13 | ตัวชี้วัดความสำเร็จของโครงการ | ที่กำหนดไว้ในการดำเนินโครงการของมหาวิทยาลัย ประกอบด้วย ตัวชี้วัดผลผลิต และตัวชี้วัดผลลัพธ์ ดังนี้  **ผลผลิต (Output)** ผลที่เกิดขึ้นเมื่อสิ้นสุดการดำเนินกิจกรรม/โครงการ  ซึ่งอาจจะเป็นจำนวนคน หรือสิ่งของหรือบริการที่เกิดจากการดำเนินการกิจกรรม/โครงการที่เป็นรูปธรรม สามารถวัดได้และเป็นผลผลิตขั้นสุดท้ายของการดำเนินงาน  **ตัวชี้วัดผลผลิต** หน่วยวัดของตัวชี้วัดที่จะใช้วัดผลสำเร็จของกิจกรรมตามโครงการในเชิงปริมาณเชิงคุณภาพ เชิงเวลา และเชิงต้นทุน โดยหน่วยวัดควรมีผลเป็นตัวเลขที่นับได้จริง และต้องสื่อถึงเป้าหมายในการปฏิบัติงานสำคัญ  **ตัวอย่างตัวชี้วัดผลผลิต**  เชิงปริมาณ ระบุจำนวนของผลผลิต เช่น กลุ่มเป้าหมายได้รับการอบรม จำนวน 100 คน เป็นต้น  เชิงคุณภาพ ระบุมาตรฐานของผลผลิต เช่น อาคารก่อสร้างตามแบบ  ที่กำหนด ผู้เข้ารับการอบรมผ่านเกณฑ์การอบรม  เชิงเวลา ระบุระยะเวลาในการจัดทำกิจกรรม “ดำเนินกิจกรรมแล้วเสร็จไม่เกิน 2 วัน หรือ ไม่เกิน 12 เดือน”  เชิงต้นทุน ระบุต้นทุนของผลผลิต เช่น“ราคาต่อหน่วย (ภายในวงเงินที่กำหนด) งบประมาณที่ใช้ต่อกิจกรรมหารด้วยจำนวนกลุ่มเป้าหมายที่เข้าร่วมกิจกรรม “ค่าใช้จ่ายในการฝึกอบรมนักศึกษาหัวละ 500 บาท”  **ผลลัพธ์ (Outcome)** เป็นผลสำเร็จของวัตถุประสงค์ในระดับโครงการ ซึ่งเป็นผลที่ต่อเนื่องมาภายหลังจากการนำผลผลิตไปใช้ประโยชน์ หรือผลแห่งการเปลี่ยนแปลงที่เกิดขึ้นจากผลผลิตและสามารถวัดผลและจัดเก็บข้อมูลเพื่อการรายงานผลได้  **ตัวชี้วัดผลลัพธ์** หน่วยวัดของตัวชี้วัดที่จะวัดผลสำเร็จของโครงการ ซึ่งจะพิจารณาจากวัตถุประสงค์ของโครงการ โดยระบุประโยชน์ที่กลุ่มเป้าหมายจะได้รับ  **ตัวอย่าง**   1. กลุ่มเป้าหมายที่เข้ารับการอบรมมีความรู้เรื่องการเขียนโครงการ ไม่น้อยกว่าร้อยละ 90 2. ความพึงพอใจของผู้รับบริการในการให้บริการ ไม่น้อยกว่าร้อยละ 85   **วิธีวัดความสำเร็จของโครงการ ภายใน 3 มิติ สำหรับโครงการบริการวิชาการ (สงป.301)** โดยแบ่งการวัดความสำเร็จของโครงการภายใน 3 มิติ ออกเป็น 2 กลุ่มหลัก ได้แก่  **1. กลุ่ม ครู/อาจารย์/นักวิชาการ/นิสิตนักศึกษา**  1) ความรู้ความเข้าใจของกลุ่มเป้าหมาย ไม่น้อยกว่าร้อยละ 90  2) ความพึงพอใจของกลุ่มเป้าหมาย (สงป. 301) ไม่น้อยกว่า ร้อยละ 85  3) การนำความรู้ไปใช้ของกลุ่มเป้าหมาย ไม่น้อยกว่าร้อยละ 75  **2. ชาวบ้าน/ชุมชน/สังคม**  1) ความรู้ความเข้าใจของกลุ่มเป้าหมาย ไม่น้อยกว่าร้อยละ 75  2) ความพึงพอใจของกลุ่มเป้าหมาย (สงป. 301) ไม่น้อยกว่า  ร้อยละ 85   1. การนำความรู้ไปใช้ของกลุ่มเป้าหมาย ไม่น้อยกว่าร้อยละ 65   **ตัวชี้วัดที่ดี ดังนี้**   1. สามารถวัดได้เป็นรูปธรรม มีความชัดเจนและสามารถระบุเป็นตัวเลขได้ 2. สะท้อนให้เห็นความสำเร็จของการทำงานอย่างแท้จริง และสามารถแสดงความก้าวหน้าในการดำเนินงานได้ 3. เชื่อมโยงสอดคล้อง สนับสนุน พันธกิจ/นโยบาย ตัวชี้วัดผลสำเร็จในระดับต่าง ๆ ได้ 4. วัดได้ถูกต้องตามระดับ (ผลผลิต ผลลัพธ์) ที่ต้องการวัด 5. เป็นข้อมูลที่จัดเก็บอยู่แล้ว หรือจัดเก็บได้ และน่าเชื่อถือ   การกำหนดตัวชี้วัดสำหรับงบประมาณแผ่นดิน ให้กำหนดตัวชี้วัดตามที่ปรากฏในเล่ม พรบ.งบประมาณรายจ่าย (ขาวคาดแดง) ก่อน หากมีความจำเป็นต้องกำหนดหนดตัวชี้วัดเพื่อวัดความสำเร็จเพิ่มเติม ให้ใช้หลักเกณฑ์การกำหนดตัวชี้วัดดังกล่าวข้างต้น โดยคำนึงถึงตัวชี้วัดตามแผนปฏิบัติราชการประกอบ |
| 14 | การติดตามและประเมินผล  ตามตัวชี้วัดความสำเร็จ | 1. ระบุประเด็นหรือหัวข้อในการติดตามผลซึ่งเหมาะสมกับเนื้อหาของโครงการ 2. กรณีเป็นโครงการบริการวิชาการที่มีการบูรณาการกับการเรียนการสอน และ การวิจัย ให้มีการประเมินความสำเร็จของการบูรณาการด้วย 3. โครงการบริการวิชาการ ต้องมีการประเมินประโยชน์ของการให้บริการวิชาการต่อสังคม 4. ระบุเครื่องมือและหัวข้อที่ใช้ในการติดตามผลให้สอดคล้องกับตัวชี้วัดผลผลิต และผลลัพธ์ เพื่อวัดผลสำเร็จที่จะเกิดขึ้น เช่น แบบวัดความรู้ก่อน-หลังการอบรม แบบประเมินความพึงพอใจ แบบประเมินการนำความรู้ไปใช้ประโยชน์ หรือเครื่องมืออื่น ๆ ที่เกี่ยวข้องกับการวัดความสำเร็จตามกิจกรรม/โครงการ เป็นต้น 5. ระบุระยะเวลาในการติดตาม และประเมินผล หรือระยะเวลาที่ต้องส่งรายงานการประเมินผลหลังจากสิ้นสุดการจัดโครงการ |
| 15 | ผลประโยชน์ที่คาดว่าจะได้รับ (ผลสัมฤทธิ์) | **ผลประโยชน์ที่คาดว่าจะได้รับ (ผลสัมฤทธิ์)** หมายถึง ผลลัพธ์ ผลกระทบ และประโยชน์ที่คาดว่าประชาชนจะได้รับจากการดำเนินงานและการใช้จ่ายงบประมาณ โดยกำหนดค่าเป้าหมายและตัวชี้วัดที่ชัดเจน  **วิธีเขียนผลสัมฤทธิ์สำหรับโครงการ** พิจารณาจากกิจกรรมและรายการที่ดำเนินการ โดยบอกว่าประโยชน์ที่ได้จากการใช้จ่ายงบประมาณเป็นอย่างไร (ใครได้ประโยชน์ จำนวนเท่าไหร่) ผลการดำเนินงานมีความสอดคล้องกับวัตถุประสงค์ของโครงการอย่างไร และมีผลส่งไปยังการบรรลุค่าเป้าหมายของตัวชี้วัดแผนงานที่กำหนดไว้อย่างไร |
| 16 | ปัจจัยความเสี่ยงที่อาจจะเกิดขึ้นในการดำเนินโครงการ | **ปัจจัยเสี่ยง** หมายถึง ต้นเหตุหรือสาเหตุที่มาของความเสี่ยง ที่จะทำให้การดำเนินงานไม่บรรจุตามวัตถุประสงค์ของโครงการเช่น จำนวนกลุ่มเป้าหมายเข้าร่วมโครงการไม่เป็นไปตามที่กำหนด เป็นต้น  การควบคุมที่มีอยู่แล้ว หมายถึง วิธีการ กระบวนการที่ใช้ลดปัจจัยเสี่ยงที่มีผลต่อการบรรลุตามวัตถุประสงค์ของโครงการ เช่น ให้แต่ละส่วนราชการ  ส่งแบบตอบรับเพื่อยืนยันการเข้าร่วมโครงการ เป็นต้น |
| - | ผู้อนุมัติโครงการ | ผู้เสนอโครงการ ผู้ตรวจสอบโครงการ ผู้เห็นชอบโครงการ ควรลงระบุความคิดเห็นประกอบการตัดสินใจของผู้อนุมัติโครงการ  กรณีมีการบูรณาการโครงการมากกว่า 1 หลักสูตร หรือ 1 สาขาวิชา  หรือ 1 หน่วยงาน หรือ 1 ส่วนราชการ สามารถเพิ่มผู้เห็นชอบโครงการได้มากกว่า 1 คน |